- Hindi News
- National
- निगम के स्वास्थ्य अधिकारी सुबह 6.30 से 10.30 बजे तक फील्ड में ही रहें : सिंह
निगम के स्वास्थ्य अधिकारी सुबह 6.30 से 10.30 बजे तक फील्ड में ही रहें : सिंह
शहर में सफाई को लेकर निगमायुक्त ने सभी स्वास्थ्य अधिकारियों को निर्देश दिए हैं कि वे सुबह 6.30 से 10.30 बजे तक फील्ड में ही रहेंगे। शाम 4 से रात 8 बजे तक भी निरीक्षण होगा। इसमें अलग अफसर-कर्मचारियों की ड्यूटी लगाई जाएगी। ये निर्देश सफाई व्यवस्था की समीक्षा के बाद जारी किए। अमले को भी नए सिरे से तैनात करने के कहा गया है।
निगमायुक्त मनीष सिंह ने कहा कि बैठकों व मोटोरोला सेट पर विस्तृत दिशा-निर्देश दिए जाते हैं। इसके बाद भी स्वास्थ्य अधिकारी उनका शत-प्रतिशत पालन नहीं करते। इसके चलते सभी हेल्थ ऑफिसर को व्यवस्था दुरुस्त करने के लिए कहा है।
ये निर्देश भी दिए
रविवार को सभी व्यवसायिक क्षेत्रों में सुबह 4 घंटे और शाम को 4 घंटे सफाई होगी। शाम को ऐसे सफाई कर्मचारियों की ड्यूटी लगाई जाएगी, जो आसपास के क्षेत्रों में रहते हैं। जिन कर्मचारियों के अवकाश रविवार को होंगे, उन्हें मंगलवार को छुट्टी मिलेगी।
सफाई व्यवस्था में कर्मचारी को ऐसी लंबाई का क्षेत्र दिया जाएगा, जहां 6 घंटे में काम पूरा कर सके।
सभी दरोगा रविवार एवं हर दिन शाम की सफाई से मुक्त रहेंगे। वे केवल मैदानी काम ही देखेंगे। इस दिन सहायक दरोगा ही पूरी व्यवस्था देखेंगे। इन्हें मंगलवार को अवकाश दिया जाएगा।
वार्ड की महिला सफाई संरक्षकों को यथासंभव सुबह 6 से दोपहर 2 बजे तक ही सफाई के लिए बुलाया जाएगा।
किसी आकस्मिक स्थिति को छोड़कर महिला कर्मचारियों को दोपहर 2 बजे बाद सफाई व्यवस्था डयूटी में नहीं बुलाया जाएगा।
वार्ड में पदस्थ सभी कर्मचारियों की सड़क अथवा काॅलोनी वार नामजद डयूटी लगाई जाए। यह बीट डयूटी इस प्रकार से लगेगी, जिससे कर्मचारी 8 घंटे की डयूटी में से कम से कम 6 घंटे सफाई का काम प्रमुखता से करे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva